SkyShowtime er åbnet – med tilbud om halv pris for evigt

Endnu en streamingtjeneste har i dag slået dørene op herhjemme. Nemlig SkyShowtime, der åbner herhjemme som et af de første steder, sammen med Norge, Sverige og Finland. Åbningen sker med et lanceringstilbud, der tilbyder halv pris ‘for evigt’.

Skærmbillede af tilbuddet fra SkyShowtime.com

Tjenesten tilbyder indhold fra DreamWorks, Nickelodeon, Paramount+, Paramount Pictures, Peacock (NBC), Showtime, Sky og Universal Pictures. Nogle af de fremhævede titler, som skal sparke tjenesten godt i gang bliver seneste film om dinoerne i Jurassic Park Dominion, Minions: The Rise of Gru og Top Gun: Maverick, der alle tilføjes i løbet af tjenestens første tid.

Se det kommende indhold på SkyShowtime

SkyShowtime vil kunne ses via en app til iPhone, iPad og Android. Desuden på Apple TV og via hjemmesiden. Tjenesten vil også være tilgængelig gennem en række danske partnere, nemlig Allente, Telenor, Telia, Telmore, Yousee og TV 2 Play.

Der streames i 1080P (Fuld HD) og Dolby Digital 5.1. Der er lovet at 4K er på vej. Der kan oprettes op til fem profiler, som kan streame på tre samtidige enheder.

Den normale pris på SkyShowtime bliver således 69 kroner per måned, men er du som nævnt hurtig og tegner abonnement inden den 1. november, så er der halv pris så længe du er abonnent. Paramount+ lukker endegyldigt den 20. oktober, hvorefter indholdet der kun kan findes på SkyShowtime.

Abonnementet kan tegnes hos SkyShowtime.com.

SkyShowtime er åbnet – med tilbud om halv pris for evigt